stanford-oval/wikipedia huggingface dataset:
Jouttikallion tuulivoimapuisto
Historiaa > Suunnittelu ja rakentaminen

Jouttikallion tuulivoimapuiston valmistelussa ei tarvinnut lähtökohtaisesti suorittaa YVA-menettelyä, sillä voimalaitoksia oli alle 10 kappaletta ja niiden yhteiskapasiteetti alitti 45 megawatin.
Hankkeen alullepanija oli suomalainen Innopower, joka oli suunnittelut hankkeen ja hankkinut rakentamiseen tarvittavat luvat. Jouttikallion hanketta ovat koskeneet maisema- ja kaupunkiselvitys vuonna 2009, arkeologinen inventointi vuosina 2009 ja 2010, kulttuuriympäristöselvitys vuosina 2009–2011, luontoselvitys vuonna 2013, tuulipuiston riskienhallinta 2014 ja puiston osalta liikenneselvitys kesällä 2014. Näitä täydennettiin vain tuulipuistoa ajatellen ympäristöselvityksellä ja melu- ja varjostusmallintamisella vuosina 2012 ja 2014. Kaavassa esiteltiin yhdeksälle tuulivoimalaitokselle sijaintipaikkaa. Tuulivoimapuiston kapasiteetiksi arveltiin kaavassa vielä 27 megawattia. Kaava hyväksyttiin kaupunginvaltuustossa marraskuussa 2014.
Innopower kuitenkin vetäytyi tuulivoima-alalta ja vastuun otti vastaan sen yhteistyökumppani OX2. Tuulipuistoprojektia varten se perusti yhtiön Jouttikallio Wind Oy, jonka omistussuhde vaihtui tuulipuiston luovutuksen yhteydessä. Hankevastaava OX2 sopi vakuutusyhtiö Allianzin kanssa Allianzille tulevan tuulivoimapuiston rakentamisesta. Samalla Innopower vetäytyi hankkeesta lopullisesti . Lapuan kaupunki tuki hanketta omalta osaltaan ja työt aloitettiin jo tammikuussa 2016 Empowerin johdolla. Voimaloiden perustuksiin tuotiin Seinäjoelta yli 100 kuorma-auton verran betonia ja tuulivoimaloita pystytettiin syyskuusta alkaen. Siipien lähistöllä sijaitseviin taloihin päin aiheuttamaa välhkehtimistä aiottiin rajoittaa neljään voimalaan asennetulla järjestelmällä.
Historiaa > Uutisia

Tuulivoimapuisto valmistui joulukuussa 2016 ja se oli valmituessaan 210 metrin korkeudellaan lyhyen hetken Suomen korkein tuulivoimapuisto . Toukokuussa 2017 järjestettiin tuulipuiston avajaiset, joihin osallistui lähes 300 vierasta. Avajaisten esiintyjä oli Heikki Salo. MTV-uutisten toimittaja pääsi mukaan tornin sisällä kulkevaan hissiin. Sillä kesti nousta 140 metrin korkeuteen noin 8 minuttia. Loppumatkaa jäi kymmenisen metriä, joka noustiin jalkasin kiipeämällä.
Aiheesta muualla

Jouttikallion tuulipuisto (video), OX2, YouTube
Jääpallon Suomensarja 1969

| Jääpallon Suomensarja 1968–1969 |
| --- | --- |
Joukkueiden määrä:  23
Nousseet joukkueet:  KUV ja JMP
Ylempi sarjataso:  Mestaruussarja
  ← 1968 :  1970 → 
Jääpallon Suomensarja kaudella 1968–1969 pelattiin nelilohkoisena. Lohkovoittajat etenivät SM-sarjakarsintaan, jonka kaksi parasta nousivat SM-sarjaan seuraavaksi kaudeksi.
Sarjataulukko > Etelälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Käpylän Urheilu-Veikot | 14 | 14 | 0 | 0 | 160–17 | 28 |
| Tolkis Bollklubb, Porvoon mlk | 14 | 12 | 0 | 2 | 68–36 | 24 |
| Lohjan Kisa-Veikot | 14 | 8 | 0 | 6 | 67–51 | 16 |
| Vesta, Helsinki | 14 | 7 | 1 | 6 | 59–54 | 15 |
| Pallokerho-35, Helsinki | 14 | 6 | 1 | 7 | 56–62 | 13 |
| Dicken, Helsinki | 14 | 5 | 0 | 9 | 58–61 | 10 |
| IF Gnistan, Helsinki | 14 | 2 | 0 | 12 | 33–99 | 4 |
| Arsenal, Helsinki | 14 | 1 | 0 | 13 | 33–154 | 2 |
Sarjataulukko > Länsilohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Vaajakosken Pallo | 8 | 8 | 0 | 0 | 52–9 | 16 |
| Sandvikens IK | 8 | 3 | 2 | 3 | 22–29 | 8 |
| Jääpallo-64, Tampere | 8 | 2 | 3 | 3 | 33–31 | 7 |
| Narukerä, Pori | 8 | 2 | 2 | 4 | 27–28 | 6 |
| Jyväskylän Palloseura | 8 | 0 | 3 | 5 | 11–48 | 3 |
Sarjataulukko > Itälohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Joensuun Maila-Pojat | 6 | 5 | 0 | 1 | 28–20 | 10 |
| Varkauden Pallo-Pojat | 6 | 3 | 1 | 2 | 25–19 | 7 |
| Veiterä, Lappeenranta | 6 | 3 | 0 | 3 | 27–18 | 6 |
| Varkauden Työväen Palloilijat | 6 | 0 | 1 | 5 | 13–36 | 1 |
Reipas, Lahti: Keskeytti kilpailun
Sarjataulukko > Pohjoislohko

| Joukkue | O | V | T | H | Maalit | P |
| --- | --- | --- | --- | --- | --- | --- |
| Oulun Tarmo | 6 | 4 | 2 | 0 | 41–12 | 10 |
| Pateniemen Vesa | 6 | 4 | 0 | 2 | 28–23 | 8 |
| Oulun Rautatien Urheilijat | 6 | 2 | 2 | 2 | 29–23 | 6 |
| Rovaniemen Palloseura | 6 | 0 | 0 | 6 | 5–55 | 0 |
Tornion Palloveikot: Luopui sarjasta
Sarjataulukko > SM-sarjakarsinta

| Joukkue | O | V | T | H | Maalit | P | KUV | JMP | VaPa | OTa |
| --- | --- | --- | --- | --- | --- | --- | --- | --- | --- | --- |
| Käpylän Urheilu-Veikot | 3 | 2 | 1 | 0 | 19–9 | 5 |  | 8–4 | – | – |
| Joensuun Maila-Pojat | 3 | 2 | 0 | 1 | 12–12 | 4 | – |  | 3–0 | 5–4 |
| Vaajakosken Pallo | 3 | 1 | 0 | 2 | 2–9 | 2 | 0–6 | – |  | 2–1 |
| Oulun Tarmo | 3 | 0 | 1 | 2 | 10–12 | 1 | 5–5 | – | – |  |
KUV ja JMP nousivat SM-sarjaan, josta putosivat Porvoon Akilles ja Imatran Pallo-Salamat
Japanin Grand Prix 2019

|  Japanin Grand Prix 2019  |
| --- | --- |
 17. osakilpailu 21 osakilpailusta kaudella 2019. 

Päivämäärä:  13. lokakuuta 2019
Rata:  Suzuka International Racing Course
Sijainti:  Suzuka, Mie, Japani
Ratatyyppi:  Moottorirata
Radan pituus:  5,807 km
Kilpailun pituus:  52 kierrosta, 301,664 km
Sää:   Aurinkoinen
Paalupaikka
Kuljettaja:   Sebastian Vettel   (Ferrari)
Paaluaika:  1.27,064
Palkintokoroke
Voittaja:   Valtteri Bottas   (Mercedes)
Toinen:   Sebastian Vettel   (Ferrari)
Kolmas:   Lewis Hamilton   (Mercedes)
Nopein kierros
Kuljettaja:   Lewis Hamilton   (Mercedes)
Kierrosaika:  1.30,983 (kierroksella 45)
Japanin Grand Prix 2019 (virallisesti Formula 1 Japanese Grand Prix 2019) oli Formula 1 -kauden 2019 17. osakilpailu, joka ajettiin 13. lokakuuta Suzukan moottoriradalla Japanissa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 11. lokakuuta | 10:00–11:30 | 04:00–05:30 | 1. vapaat harjoitukset |  Pilvinen | 25–26 °C | 30–35 °C | 60–64 % |
| 11. lokakuuta | 14:00–15:30 | 08:00–09:30 | 2. vapaat harjoitukset |  Pilvinen | 29 °C | 32 °C | 56 % |
| 12. lokakuuta | 12:00–13:00 | 06:00–07:00 | 3. vapaat harjoitukset | Peruttiin taifuuni Hagibisin vuoksi. | Peruttiin taifuuni Hagibisin vuoksi. | Peruttiin taifuuni Hagibisin vuoksi. | Peruttiin taifuuni Hagibisin vuoksi. |
| 13. lokakuuta | 10:00–11:00 | 04:00–05:00 | Aika-ajot |  Aurinkoinen | 22 °C | 34–38 °C | 60–62 % |
| 13. lokakuuta | 14:10–16:10 | 08:10–10:10 | Kilpailu |  Aurinkoinen | 22 °C | 37 °C | 58 % |
Lähde:
Vapaat harjoitukset

Kilpailuviikonloppua varten Renault ja Mercedes toivat downforcea ja pitoa parantavia päivityksiä autoihinsa, kun Renault päivitti etusiipensä ja Mercedes etuosan tukirakenteitaan. Toro Rosso sen sijaan päätti ajattaa japanilaista Super Formula -mestaria Naoki Yamamotoa ensimmäisissä vapaissa harjoituksissa. Yamamoto jäi kierrosajaltaan vain sekunnin kymmenyksen verran Daniil Kvjatille. McLarenin Carlos Sainzin autoon sen sijaan iski harjoitusten alussa tekninen sensorivika ja hänen autonsa pysähtyi ensimmäiseen mutkaan, mutta hän pystyi jatkamaan harjoituksia korjaustöiden jälkeen. Alfa Romeo Racingin Antonio Giovinazzin harjoitukset keskeytyivät hydrauliikkaongelmaan. Harjoitusten nopein oli Valtteri Bottas ennen tallikaveriaan Lewis Hamiltonia.
Ensimmäisissä ja toisissa vapaissa harjoituksissa Renault’n kuljettajilla Daniel Ricciardolla ja Nico Hülkenbergillä oli päivityksistä huolimatta vaikeuksia päästä kymmenen parhaimman joukkoon, koska heidän autoissaan esiintyi tasapaino- ja pito-ongelmia. Bottas pyörähti harjoitusten alussa, mutta oli jälleen harjoitusten nopein. Kolmannet vapaat harjoitukset peruttiin taifuuni Hagibiksen vuoksi.
Aika-ajot

Sunnuntaille siirrettyjen aika-ajojen ensimmäisessä osiossa Williamsin Robert Kubica ja Haasin Kevin Magnussen kärsivät voimakkaista tuulista, jotka aiheuttivat heidän autojensa osumisen ratavalleihin (Kubican tilanne aiheutti radalle punaiset liput).
Toisessa osiossa Hülkenbergin ja Red Bullin Max Verstappenin autoissa oli teho- ja ohjaustehostinongelmia, jotka keskeyttivät Hülkenbergin ajot, mutta Verstappen pääsi jatkoon ajamalla kuudenneksi.
Kolmannessa osiossa Verstappen ja hänen tallikaverinsa Alexander Albon ajoivat saman kierrosajan, mutta Verstappen sijoittui viidenneksi ajettuaan ajan ensimmäisenä. Ferrarin Sebastian Vettel ajoi paalupaikalle ja tallikaveri Charles Leclerc täydensi Ferrarin eturivin. Vettelin kierrosaika rikkoi samalla radan aikaisemman rataennätyksen.
Kilpailu

Kilpailun alussa Vettelin lähtö meni pieleen, koska hän starttasi punaisten valojen vielä palaessa, minkä seurauksena hän pysähtyi hetkeksi ja joutui Bottaksen ohittamaksi. Bottas ajoi kärjessä kauemmaksi Vettelistä, jolloin Vettel ja Hamilton taistelivat kilpailun loppuun asti keskenään toisesta sijasta. Hamilton joutui tekemään kilpailun aikana kaksi varikkopysähdystä ja yritti ohittaa Vettelin tuoreemmalla rengassarjalla, mutta Vettel pystyi pitämään hänet takanaan Ferrarin paremmalla suoranopeudella sekä onnistuneella renkaidensäästöllä.
Myös Verstappen sai hyvän lähdön viidennestä lähtöruudusta, mutta kolaroi Leclercin kanssa, ajautui radan ulkopuolelle ja keskeytti myöhemmin saamiinsa vaurioihin. Tuomaristo antoi Leclercille kolarin aiheuttamisesta ja korjaamatta jääneellä autolla ajamisesta viidentoista sekunnin aikarangaistuksen.
Albon ja McLarenin Lando Norris taistelivat sijoituksistaan, kunnes neljännellä kierroksella Albon syöksyi Casino Triangle -mutkaan osuen Norrisiin, minkä seurauksena Norris ajautui radan ulkopuolelle, ylikuumentuneiden jarrujen vuoksi teki aikaistetun varikkopysähdyksen ja putosi pistesijojen ulkopuolelle. Albon sen sijaan ajoi kauden parhaimman tuloksensa sijoittumalla neljänneksi.
Jälkijoukoissa ajaneiden tallien Alfa Romeo Racingin ja Haasin osalta kilpailu kärsi rengas- ja kilpailutaktiikkaongelmista. Keskijoukoissa ajaneet Racing Pointin Sergio Pérez ja Toro Rosson Pierre Gasly kolaroivat keskenään Pérezin yrittäessä ohitusta alkuperäisen viimeisen kierroksen aikana ja Pérez osui seinään, mutta molemmat ajoivat pistesijoille.
Kilpailu päättyi ajanotossa tapahtuneen mittausvirheen vuoksi kierrosta aikaisemmin, minkä seurauksena tulokset otettiin 53. kierroksen sijasta 52. kierrokselta. Bottas voitti kilpailun, Vettel oli toinen ja Hamilton kolmas. Sainz oli varmalla ajolla viides.
Ricciardo ja Hülkenberg ajoivat maaliin kuudentena ja kymmenentenä, mutta kilpailun jälkeen Racing Point laati tuomaristolle protestin Renault’n käyttämästä jarruavustimesta. Tutkinnan jälkeen molemmat Renault’n autot hylättiin, Renault ei tehnyt harkinnan jälkeen päätöksestä valitusta puuttuvien lisätodisteiden vuoksi.
Tulokset > Aika-ajot

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 5 |  Sebastian Vettel | Ferrari | 1.28,988 | 1.28,174 | 1.27,064 | 1 |
| 2 | 16 |  Charles Leclerc | Ferrari | 1.28,405 | 1.28,179 | 1.27,253 | 2 |
| 3 | 77 |  Valtteri Bottas | Mercedes | 1.28,896 | 1.27,688 | 1.27,293 | 3 |
| 4 | 44 |  Lewis Hamilton | Mercedes | 1.28,735 | 1.27,826 | 1.27,302 | 4 |
| 5 | 33 |  Max Verstappen | Red Bull Racing-Honda | 1.28,754 | 1.28,499 | 1.27,851 | 5 |
| 6 | 23 |  Alexander Albon | Red Bull Racing-Honda | 1.29,351 | 1.28,156 | 1.27,851 | 6 |
| 7 | 55 |  Carlos Sainz | McLaren-Renault | 1.29,018 | 1.28,577 | 1.28,304 | 7 |
| 8 | 4 |  Lando Norris | McLaren-Renault | 1.28,873 | 1.28,571 | 1.28,464 | 8 |
| 9 | 10 |  Pierre Gasly | Scuderia Toro Rosso-Honda | 1.29,411 | 1.28,779 | 1.28,836 | 9 |
| 10 | 8 |  Romain Grosjean | Haas-Ferrari | 1.29,572 | 1.29,144 | 1.29,341 | 10 |
| 11 | 99 |  Antonio Giovinazzi | Alfa Romeo Racing-Ferrari | 1.29,604 | 1.29,254 |  | 11 |
| 12 | 18 |  Lance Stroll | Racing Point-BWT Mercedes | 1.29,594 | 1.29,345 |  | 12 |
| 13 | 7 |  Kimi Räikkönen | Alfa Romeo Racing-Ferrari | 1.29,636 | 1.29,358 |  | 13 |
| 14 | 26 |  Daniil Kvjat | Scuderia Toro Rosso-Honda | 1.29,723 | 1.29,563 |  | 14 |
| 15 | 27 |  Nico Hülkenberg | Renault | 1.29,619 | 1.30,112 |  | 15 |
| 16 | 3 |  Daniel Ricciardo | Renault | 1.29,822 |  |  | 16 |
| 17 | 11 |  Sergio Pérez | Racing Point-BWT Mercedes | 1.30,344 |  |  | 17 |
| 18 | 63 |  George Russell | Williams-Mercedes | 1.30,364 |  |  | 18 |
| 19 | 20 |  Kevin Magnussen | Haas-Ferrari | Ei aikaa |  |  | 19 |
| 20 | 88 |  Robert Kubica | Williams-Mercedes | Ei aikaa |  |  | Varikko |
107 % aika: 1.34,593
Lähde:
Tulokset > Kilpailu

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 77 |  Valtteri Bottas | Mercedes | 52 | 1:21:46.755 | 3 | 25 |
| 2. | 5 |  Sebastian Vettel | Ferrari | 52 | +13,343 | 1 | 18 |
| 3. | 44 |  Lewis Hamilton | Mercedes | 52 | +13,858 | 4 | 15+1 |
| 4. | 23 |  Alexander Albon | Red Bull Racing-Honda | 52 | +59,537 | 6 | 12 |
| 5. | 55 |  Carlos Sainz | McLaren-Renault | 52 | +1.09,101 | 7 | 10 |
| DSQ | 3 |  Daniel Ricciardo | Renault | 51 | Jarruavustin | 16 |  |
| 6. | 16 |  Charles Leclerc | Ferrari | 51 | +1 kierros | 2 | 8 |
| 7. | 10 |  Pierre Gasly | Scuderia Toro Rosso-Honda | 51 | +1 kierros | 9 | 6 |
| 8. | 11 |  Sergio Pérez | Racing Point-BWT Mercedes | 51 | +1 kierros | 17 | 4 |
| DSQ | 27 |  Nico Hülkenberg | Renault | 51 | Jarruavustin | 15 |  |
| 9. | 18 |  Lance Stroll | Racing Point-BWT Mercedes | 51 | +1 kierros | 12 | 2 |
| 10. | 26 |  Daniil Kvjat | Scuderia Toro Rosso-Honda | 51 | +1 kierros | 14 | 1 |
| 11. | 4 |  Lando Norris | McLaren-Renault | 51 | +1 kierros | 8 |  |
| 12. | 7 |  Kimi Räikkönen | Alfa Romeo Racing-Ferrari | 51 | +1 kierros | 13 |  |
| 13. | 8 |  Romain Grosjean | Haas-Ferrari | 51 | +1 kierros | 10 |  |
| 14. | 99 |  Antonio Giovinazzi | Alfa Romeo Racing-Ferrari | 51 | +1 kierros | 11 |  |
| 15. | 20 |  Kevin Magnussen | Haas-Ferrari | 51 | +1 kierros | 19 |  |
| 16. | 63 |  George Russell | Williams-Mercedes | 50 | +2 kierrosta | 18 |  |
| 17. | 88 |  Robert Kubica | Williams-Mercedes | 50 | +2 kierrosta | Varikko |  |
| Kesk. | 33 |  Max Verstappen | Red Bull Racing-Honda | 14 | Kolarivauriot (Leclerc) | 5 |  |
Nopein kierros: Lewis Hamilton (Mercedes) 1.30,983 (kierroksella 45).
Lähde:
Charles Leclerc sai 5 sekunnin aikarangaistuksen kolarin aiheuttamisesta ja 10 sekunnin aikarangaistuksen vaarallisella autolla ajamisesta. Renault kuljettajien hylkäämisen myötä se ei vaikuttanut hänen sijoitukseensa.
Renault’n kuljettajat Daniel Ricciardo ja Nico Hülkenberg sijoittuivat kuudenneksi ja yhdeksänneksi, mutta heidät hylättiin kilpailun jälkeen Racing Pointin protestista suoritetun tutkinnan seurauksena, koska heidän autoissaan oli sääntöjenvastainen ajoavustin.
Tulokset > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Aika-ajot siirrettiin sunnuntaille Taifuuni Hagibisin vuoksi.
Mercedes varmisti kuudennen valmistajien maailmanmestaruuden.
Kilpailussa heilutettiin ruutulippua laskuvirheen vuoksi kierrosta liian aikaisin, minkä seurauksena esimerkiksi Racing Pointin kuljettaja Sergio Pérez ajoi yhdeksänneksi, vaikka keskeytti kilpailun lopussa.
Lappeenrannan keskikoulu

Lappeenrannan keskikoulu voi viitata seuraaviin lappeenrantalaisiin oppilaitoksiin:
Lappeenrannan keskikoulu (1944–1958), Kesämäen lukion edeltäjä
Lappeenrannan keskikoulu (1961–1966), Armilan lukion edeltäjä.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lappeenrannan keskikoulu”, voi hakea sivunnimihaulla, laajalla sivunnimihaulla tai tekstihaulla.
Kaduna (osavaltio)

| Kaduna |
| --- | --- |

 Sijainti
 Koordinaatit: 10°20′N, 7°45′E 
Valtio:  Nigeria
Hallinto:  
 – hallinnollinen keskus:  Kaduna
Pinta-ala:  46 053 km²
Väkiluku (2006):  6,1 miljoonaa (3.)
Kansat:  fulbet hausat gwarit muut
Uskonnot:  islam muut
Aikavyöhyke:  UTC+1
Kaduna on  Nigerian 36 osavaltiosta väkiluvultaan kolmanneksi suurin. Se sijaitsee maan pohjoisosassa, ylänköalueen eteläreunalla. Kadunan pinta-ala on 46 053 neliökilometriä. Vuoden 2006 väestönlaskennan alustavien tulosten mukaan Kadunassa oli 6 066 562 asukasta. Suurimmista  väestöryhmistä hausat ja fulbet ovat enimmäkseen muslimeita, mutta muiden yli 30 väestöryhmän joukossa on myös muiden uskontojen harjoittajia.
Kadunan osavaltion pääkaupunki on Kaduna.  Toinen merkittävä kaupunki on Zaria.
Kaduna-joki, joka on Nigerin sivujoki, virtaa osavaltion poikki idästä länteen. Suurin osa alueesta on puu- ja metsäsavannia.
Kaduna on maanviljelysaluetta, jonka päätuote on puuvilla ja maapähkinät.
Aiheesta muualla

Kuvia tai muita tiedostoja aiheesta Kaduna (osavaltio) Wikimedia Commonsissa
Nigerian osavaltiot
Abia | Adamawa | Akwa Ibom | Anambra | Bauchi | Bayelsa | Benue | Borno | Cross River | Delta | Ebonyi | Ẹdo | Ekiti | Enụgụ | Gombe | Imo | Jigawa | Kaduna | Kano | Katsina | Kebbi | Kogi | Kwara | Lagos | Nasarawa | Niger | Ogun | Ondo | Ọsun | Oyo | Plateau | Rivers | Sokoto | Taraba | Yobe | Zamfara

Pääkaupunkiterritorio
Lappeenrannan keskustaajama

| Lappeenrannan keskustaajama |
| --- | --- |
 Lappeenrannan keskustaajama
 Koordinaatit: 61°3′31.507″N, 28°11′15.678″E 
Valtio:  Suomi
Maakunta:  Etelä-Karjala
Seutukunta:  Lappeenranta
Kunta:  Lappeenranta, Taipalsaari
Pinta-ala:  
 – Maa:  55,02 km²
Väkiluku:  56 452 Lappeenranta   56 446  Taipalsaari    6
 – Väestötiheys:  1 026,0 as./km²
 Tilastotietojen ajankohta on 31.12.2022 
Infobox OKVirheellinen NIMI-arvo: 
Lappeenrannan keskustaajama on Suomen 12. suurin taajama ja Lappeenrannan kaupungin hallinnollinen keskus, joka sijaitsee Etelä-Karjalassa Lappeenrannan ja Taipalsaaren alueilla. Taajamassa asuu 56 452 ihmistä, joista Lappeenrannassa 56 446 ja Taipalsaarella 6 henkilöä. Taajaman pinta-ala on 55,02 km² ja väestötiheys 1 026,0 as./km². [vanhentunut linkki]
Taajaman alueella on 48 Lappeenrannan keskustan, eteläisen, pohjoisen, läntisen ja Lauritsalan alueen kaupunginosaa. Idässä, etelässä ja lännessä taajama ulottuu pieniltä osin myös kaupunginosien ulkopuolelle maaseudulle. Pohjoisessa taajama ulottuu Kivisalmen yli Taipalsaaren Kuivaketveleelle. Vuonna 2014 taajaman asukkaista vain yksi asui Taipalsaaren puolella. Koko Lappeenrannan väestöstä puolestaan 76 prosenttia asui taajaman alueella.
Taajama on myös Lappeenrannan kaupunkiseudun keskustaajama. Kaupunkiseudun lähitaajamia (2019) ovat Hytti, Iitiä (osittain Lemillä), Saimaanharju (Taipalsaarella) ja Taipalsaaren kirkonkylä (Taipalsaarella). Näistä Saimaanharju on Taipalsaaren väestöllinen keskus ja läheinen Taipalsaaren kirkonkylä hallinnollinen keskus.
Juhani Pohjanmies

Juhani Pohjanmies vuonna 1943.
Jalmari Juhani Aleksanteri Pohjanmies (vuoteen 1918 Hjalmar Johan Aleksander Lindfors; 19. elokuuta 1893 Helsinki – 22. marraskuuta 1959 Hollola) oli suomalainen säveltäjä, urkutaiteilija, urkusuunnittelija, soitinrakentaja, kirjailija ja taidemaalari.
Henkilöhistoria

Juhani Pohjanmiehen vanhemmat olivat mekaanikko Gustaf Aleksander Lindfors ja Anna Vilhelmiina Pepenius. Pohjanmies oli kansakoulun jälkeen käsityöläisopissa, lähti Helsinkiin vuonna 1911 ja valmistui Helsingin lukkari-urkurikoulusta kanttori-urkuriksi vuonna 1914. Hän opiskeli Helsingin Musiikkiopistossa (nyk. Sibelius-Akatemia) 1916–1918. Hänen opettajiaan olivat mm. Oskar Merikanto ja Erkki Melartin. Leipzigin konservatoriossa Pohjanmies opiskeli vuonna 1922.
Pohjanmies työskenteli 1920–1924 Jyväskylän amatööriorkesterin johtajana sekä urkurina Jyväskylän kaupunkiseurakunnassa vuosina 1919–1928. Pohjanmies toimi Jyväskylässä myös seminaarin soitonopettajana sekä oppikoulujen laulun- ja soitonopettajana, säveltäjänä ja useiden kuorojen johtajana (mm. Vaput ja Sirkat), samoin kuin paikallisten lehtien kuten Keskisuomalaisen musiikkikriitikkona. Hän antoi myös useita konsertteja.
Pohjanmies joutui jättämään virkansa vakaumuksen takia, sillä hänestä tuli henkisen kriisin jälkeen teosofi. Muutettuaan Jyväskylästä Pohjanmies toimi vuosina 1936–1942 Kangasalan urkutehtaassa suunnittelijana ja piirtäjänä sekä apulaisjohtajana. Hänen suunnittelemiaan ovat muun muassa Oulun tuomiokirkon sekä Varkauden ja Savonlinna-Säämingin kirkkojen urut, yhteensä hän suunnitteli noin 80 kirkko- ja konserttiurut.
Pohjanmies solmi avioliiton Anna Aaltosen kanssa vuonna 1922. Heille syntyi kolme tytärtä, Maija (1924), Sinikka (1935) ja Kaija (1937). Liitto päättyi eroon vuonna 1944.
Pohjanmies muutti vuonna 1942 Lahteen, josta käsin hän järjesti lausuntataiteilija Lempi Hannukkalan kanssa satoja runo- ja musiikkikonsertteja eri puolilla Suomea. He solmivat avioliiton vuonna 1945, ja puoliso käytti siitä lähtien nimeä Lii Hannukkala-Pohjanmies. Lapset Hannele ja Hannu-Pekka syntyivät 1946 ja 1947.
Lahdessa Pohjanmies toimi opettajana kaupunkiin sijoittuneessa Viipurin musiikkiopistossa. Hän jatkoi koko ajan säveltäjän työtä, vuodesta 1945 alkaen vapaana taiteilijana. Hän kirjoitti myös kolme seikkailukirjaa, jotka edustavat varhaista suomalaista nuorten tieteiskirjallisuutta.
Vuonna 1948 Pohjanmies muutti perheineen Hollolan Vanha-Hannukkalaan. Sinne rakennettiin ateljee, joka vihittiin myös Ruusu-Ristin temppeliksi. Viimeiset vuotensa Pohjanmies vietti Hollolassa.
Pohjanmies kehitti koko elämänsä ajan soittimia ja rakensi niitä noin 50 erilaista eli enemmän kuin kukaan muu Suomessa. Hänen soitinkokoelmansa on nykyisin Turun Sibelius-museossa. Hän kehitteli myös nuottipikakirjoituskonetta ja yhtenä ensimmäisistä Suomessa käytti sähköä soittimen äänen vahvistamiseen; tämä tapahtui puistokonsertissa Jyväskylässä vuonna 1932.
Tuotanto > Sävellyksiä

Pohjanmiehen sävellyksiä on yhteensä yli 400. Tuotanto koostuu kantaateista, kuorolauluista, lastenlauluista, joululauluista, näytelmämusiikeista, hengellisistä duetoista, yksinlauluista, orkesteriteoksista sekä piano- ja urkuteoksista. Hän on säveltänyt muun muassa Multian kotiseutulaulun ”Multian laulun” Einari Vuorelan tekstiin. Tunnetuin hänen sävellyksistään on kuitenkin vuonna 1930 salanimellä ”Salamanteri” raumalaisen kirjailijan Unto Koskelan runoon sävelletty ”Kuubalainen serenadi”. Sen pohjalta Ville Salminen on ohjannut elokuvan Rion yö (1951). "Kuubalaisen serenadin" levyttivät ensimmäisenä Ture Ara ja Reino Armio vuonna 1942, sittemmin mm. Kauko Käyhkö 1951, Tapio Rautavaara 1965, Pauli Räsänen 1969, Juice Leskinen 1984 ja Waltteri Torikka 2017. Pohjanmiehen sävellyksiä:
Musiikkia näytelmiin Kuisma ja Helinä ja Etelämeren satu
Kantaatit Kevät kuoroille ja kahdelle pianolle, Väinämöisen paluu kuoroille, solistille ja orkesterille, Aamuvartio sekakuorolle ja uruille, Koti, Hämeen heimo sekakuorolle ja pianolle, Joulu, Ilon ja kyynelten koti, Työn laulu mieskuorolle ja pianolle, Päivän nousua kohti, Kevään kutsu, Kylväjät, Kotikylän laulu
Laulu Deekvakhanista sekakuorolle ja orkesterille
Kerranpa kesällä naiskuorolle ja orkesterille/pianolle
Linnunrata, balladi naiskuorolle ja orkesterille/pianolle
Noin 50 yksinlaulua, 80 lastenlaulua, 28 hengellistä duettoa, noin 70 kuorolaulua
Uruille Sonaatti fis-molli, Surumarssi, Häämusiikki, Passacaglia
Pianolle Sonaatti F-duuri, Mietelmiä, Eleginen kappale, Kehtolaulu, Kuoleman puutarha, Melancolique, Laulu ilman sanoja, Yömessu (Nocturno), Etydi, 3 sarjaa Runokuvia, Soittoläksyjen lomassa 1–3
Balladi jousiorkesterille ja harpulle, Dianthus ja Improvisation sellolle ja pianolle, Kevät metsätiellä jousiorkesterille ja pianolle, Meditation I ja II sekä Elegia viululle ja pianolle, Tuutulaulu jousisekstetille, Eteläpohjalainen fantasia, Orkesterikappale sekä Sarja pieniä runokuvia orkesterille